**ΠΡΟΓΡΑΜΜΑ ΕΟΡΤΑΣΜΟΥ**

 **ΤΟΥ ΙΕΡΟΥ ΝΑΟΥ ΤΟΥ ΕΥΑΓΓΕΛΙΣΜΟΥ ΤΗΣ ΘΕΟΤΟΚΟΥ &**

 **ΕΟΡΤΑΣΜΟΥ ΤΗΣ ΕΘΝΙΚΗΣ ΕΠΕΤΕΙΟΥ ΤΗΣ 25ης ΜΑΡΤΙΟΥ 1821**

Η 25η Μαρτίου έχει διπλή σημασία για τους Έλληνες. Είναι θρησκευτική και εθνική γιορτή. Είναι θρησκευτική, γιατί γιορτάζουμε τον Ευαγγελισμό της Θεοτόκου και εθνική γιατί, η ημέρα αυτή σηματοδοτεί την έναρξη της ελληνικής επανάστασης ενάντια στην οθωμανική κυριαρχία το 1821.

 **Κυριακή 23 Μαρτίου 2025**

Γενικός σημαιοστολισμός των δημόσιων και δημοτικών καταστημάτων και καταστημάτων Ν.Π.Δ.Δ., των Οργανισμών Κοινής Ωφελείας, των Τραπεζών , των ιδιωτικών καταστημάτων και των σπιτιών από την ανατολή του ηλίου της 23ης Μαρτίου μέχρι και τη δύση της 25ης Μαρτίου και γενική φωταγώγηση της πόλης το βράδυ της 24ης και 25ης Μαρτίου.

**Δευτέρα 24 Μαρτίου 2025**

**Ώρα 6:30μ.μ:** Μέγας Πανηγυρικός Εσπερινός στον Ιερό Ναό του Ευαγγελισμού της Θεοτόκου προεξάρχοντος του Αρχιμανδρίτου Επιφανείου Οικονόμου.

**Ώρα 7:00μ.μ:** Η παράταξη των Στρατιωτικών Τμημάτων θα πρέπει να έχει τελειώσει στις 7:00μμ το αργότερο.

**Ώρα 7:15μ.μ:**Πρέπει να έχει τελειώσει η είσοδος στον Ναό της Δημοτικής Αρχής, των Στρατιωτικών Τμημάτων, των Αστυνομικών και των Πολιτικών Αρχών, των Οργανώσεων και των Συμπολιτών.

**Ώρα 8:00μ.μ:** Λιτάνευση της Ιεράς εικόνας από το Ι.Ν Ευαγγελιστρίας στην κεντρική πλατεία και επιστροφή στον Ι.Ν Ευαγγελιστρίας.

 **Τρίτη 25 Μαρτίου 2024**

**Ώρα 7:30 π.μ**: Οι καμπάνες των εκκλησιών θα χτυπούν χαρμόσυνα.

**Ώρα 10:00π.μ:** Η παράταξη των Στρατιωτικών Τμημάτων και των Σχολείων έξω από τον μητροπολιτικό Ναό πρέπει να έχει τελειώσει έως τις 10:00 το αργότερο και οι αντιπρόσωποι αυτών θα περάσουν μέσα στην εκκλησία με τις σημαίες πριν έρθουν οι επίσημοι.

**‘Ωρα 10:15π.μ:** Πρέπει να έχουν εισέλθει στον Ναό η Δημοτική Αρχή, οι Στρατιωτικοί, οι Αστυνομικοί και οι Πολιτικές Αρχές, Οργανώσεις και οι Συμπολίτες.

**‘Ωρα 10:30π.μ:** Επίσημη δοξολογία στον Μητροπολιτικό Ναό του Αγίου Δημητρίου, προεξάρχοντος του Αρχιερατικού Επιτρόπου Αλμυρού ο. Γεωργίου Μπέκα, με τη συμμετοχή όλων των Αρχών της πόλης , των Οργανώσεων και των Συμπολιτών.

Αμέσως μετά την δοξολογία θα εκφωνήσει τον πανηγυρικό της επετείου η κα Αιμιλία Σολδάτου, εκπαιδευτικός του 1ου Δημοτικού Σχολείου Αλμυρού. Θα ακολουθήσει επιμνημόσυνη δέηση και κατάθεση στεφάνων στο Ηρώο Πεσόντων από τις Αρχές, τις οργανώσεις, τους μαθητές των σχολείων Πρωτοβάθμιας και Δευτεροβάθμιας Εκπαίδευσης, τους Συλλόγους και τα Σωματεία.

Στη συνέχεια, ενός λεπτού σιγή στη μνήμη των ενδόξων νεκρών μας και ο Εθνικός Ύμνος.

Μετά, τα τμήματα για την παρέλαση θα συγκεντρωθούν στη συμβολή των οδών Βασ. Κωνσταντίνου και Φίλωνος και οι επίσημοι θα καταλάβουν τις θέσεις τους στο χώρο της παρέλασης επί της οδού Βασ. Κωνσταντίνου.

 Παρέλαση μπροστά από τους επισήμους με την εξής σειρά.

1. 1ο Δημοτικό Σχολείο
2. 2ο Δημοτικό Σχολείο
3. 3ο Δημοτικό Σχολείο
4. 4ο Δημοτικό Σχολείο
5. 5ο Δημοτικό Σχολείο
6. 1ο Γυμνάσιο
7. 2ο Γυμνάσιο
8. Γενικό Λύκειο
9. ΕΠΑΛ
10. Ελληνικός Ερυθρός Σταυρός
11. Λύκειο Ελληνίδων
12. Σύλλογος Προσφύγων Μικρασιατών Επαρχίας Αλμυρού
13. Σύλλογος Καππαδόκων Αργιλοχωρίου «Το Τσαρικλί»
14. Σύλλογος Ανατολικής Ρωμυλίας Ευξεινούπολης
15. Λαογραφικός Σύλλογος Βλάχων Επαρχίας Αλμυρού
16. Σύλλογος Σαρακατσαναίων Ευξεινούπολης και Περιχώρων «Η Στάνη»
17. Σύλλογος Ποντίων Ευξεινούπολης-Αλμυρού «Δαυϊδ Μέγας Κομνηνός»
18. Στρατιωτικό Τμήμα της 111 Πτέρυγας Μάχης.

Την παρέλαση θα εκφωνήσει η κα Χρύσα Μαρδάκη Τέως Διευθύντρια Γενικού Λυκείου Αλμυρού -Κοινωνιολόγος-Συγγραφέας.

**Ώρα 11:45π.μ:** Ελληνικοί χοροί από τους μαθητές και τις μαθήτριες του 1ου και 4ου Δημοτικού Σχολείου Αλμυρού στην κεντρική πλατεία υπό την ευθύνη των Καθηγητών Φυσικής Αγωγής κκ Ελένης Φατούρα και Σοφίας Μπάρδα.

**Μετά το τέλος των εκδηλώσεων θα δοθεί δεξίωση στο Δημαρχείο.**

Παρακαλούνται οι καταστηματάρχες να στολίσουν τις βιτρίνες των καταστημάτων για το τριήμερο του εορτασμού με εικόνες, εκθέματα κ.λ.π εθνικού περιεχομένου.

Στις παραπάνω εκδηλώσεις καλούνται να παρευρεθούν:

* Ο κλήρος.
* Ο Δήμαρχος.
* Ο Πρόεδρος και τα μέλη του Δημοτικού Συμβουλίου.
* Οι Στρατιωτικές, οι Αστυνομικές και οι Πολιτικές Αρχές καθώς και οι Οργανισμοί Δημοσίου και Ιδιωτικού δικαίου μαζί με το προσωπικό τους.
* Οι Συμπολίτες.

**ΠΑΡΑΚΑΛΟΥΝΤΑΙ**

1. Ο Αρχιερατικός Επίτροπος για τη ρύθμιση της Ιεροτελεστίας στην οποία θα παρευρεθεί όλος ο Κλήρος.
2. Η 111Πτέρυγα Μάχης να διαθέσει στρατιωτικό τμήμα για τη λιτάνευση της Ιεράς Εικόνας το βράδυ της 24ης Μαρτίου και για τις εκδηλώσεις της 25ης Μαρτίου (απόδοση τιμών, παρέλαση).
3. Ο Διοικητής του Αστυνομικού Τμήματος Αλμυρού , για τη λήψη μέτρων τροχαίας και τη ρύθμιση της κυκλοφορίας ιδιαίτερα το βράδυ της 24ης Μαρτίου στις οδούς Ερμού -Όθρυος -Βασ. Κων/νου – Κοραή, όπου θα γίνει η περιφορά της Ιερής Εικόνας. Επίσης για την τήρηση της τάξης στο χώρο της παρέλασης, το πρωί της 25ης Μαρτίου να απαγορεύσει την στάθμευση των οχημάτων από τους καθέτους προς αυτήν οδούς, από το ύψος της οδού Παναγοπούλου έως κα το ύψος της οδού Φίλωνος.
4. Παρακαλούνται οι υπεύθυνοι καθηγητές της Φυσικής Αγωγής να φροντίσουν για την τήρηση των αποστάσεων των μεταξύ των Σχολείων, τουλάχιστον 100μ. Την ίδια απόσταση θα έχουν και τα άλλα τμήματα.
5. Τελετάρχης στο χώρο της εκκλησίας, του Ηρώου και της παρέλασης ορίζεται η Δημοτική υπάλληλος κα Κυριακή Κομνιώτη.

**Ο Δήμαρχος Αλμυρού**

 **Δημήτριος Κυριάκου Εσερίδης**